<classify> Akizungumza na waandishi wa habari jijini Dar es Salaam juzi, Mwenyekiti wa kamati ya maandalizi ya tamasha hilo, Alex Msama alisema maandalizi ya tamasha hilo yamekamilika kwa asilimia 97, hivyo amewataka wananchi kujitokeza kwa wingi siku hiyo.Tamasha la mwaka huu litakuwa la aina yake kwani tutakata keki, kupiga fataki kama ishara ya kutakiana amani, upendo na mshikamano na tutaiombea nchi yetu kuelekea uchaguzi mkuu utakaofanyika Oktoba mwaka huu,alisema Msama.Pia alisema maandalizi ya tamasha hilo yamekamilika na kinachosubiriwa ni waimbaji wa kimataifa Ephraim Sekeleti wa Zambia, Ifeanyi Kelechi kutoka Uingereza, Rebeca Malope na Thori Mahlangu wote kutoka Afrika Kusini pamoja na Faustine Munishi Malebo kuwasili nchini.Msama aliongeza kuwa tamasha la mwaka huu litabeba ujumbe mahsusi wa amani na upendo ndio amani kwa watanzania, pia tamasha hilo litatumika kupiga vita mauaji ya watu wenye ulemavu wa ngozi.Pamoja na Waziri Membe pia kutakuwepo wageni mashuhuri akiwemo Rais mstaafu Ali Hassani Mwinyi kunogesha tamasha hilo ambalo linatimiza miaka 15 tangu kuanzishwa.  <topic>: michezo 